
Keleivinio mikroautobuso techninės specifikacijos projektas

	Eil. Nr.
	Automobilio techninių sąlygų aprašymas, reikalavimai ir kitos sąlygos
	Rodiklių reikšmė, aprašymas
	Tiekėjo siūlomas rodiklis, aprašymas *

	1. BENDRIEJI REIKALAVIMAI

	1.1.
	Pirkimo objektas
	Keleivinis automobilis M1 klasė 
* pagal Motorinių transporto priemonių ir jų priekabų kategorijų ir jų klasių pagal konstrukciją reikalavimus, patvirtinus Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479, kurie nustato pagrindinius kelių transporto priemonių kėbulo tipus, jų kodavimo ir klasifikavimo tvarką.
Automobilio registracijos liudijime turi būti SH kodas (automobilis pritaikytas asmenų su negalia transportavimui).
	

	1.2.
	Pateikimo terminas
	Ne ilgiau kaip 120 k.d. nuo  sutarties įsigaliojimo
	

	1.3.
	Būklė
	Nauja, neregistruota, techniškai tvarkinga.
	

	1.4.
	Rida
	Ne daugiau kaip 1 000 km.
	

	1.5.
	Pritaikomumas
	Automobilis privalo būti pritaikytas važiuoti dešiniąja kelio puse (vairas kairėje pusėje)
	

	1.6.
	Automobilių kiekis
	Vienas
	

	2. KĖBULAS

	2.1.
	Kėbulo spalva 
	Neutrali (balta, pilka, sidabrinė arba kita su perkančiąja organizacija suderinta standartinė gamintojo spalva be papildomo mokesčio)
	

	2.2.
	Durys:
- Abiejose pusėse atidaromos vairuotojo skyriaus durys;
- slankiosios keleivių skyriaus durys dešinėje automobilio pusėje;
- pilnai atidaromos galinės (krovinių skyriaus durys).

	
Turi būti

Turi būti


Turi būti
	

	3. MATMENYS

	3.1.
	Automobilio bendras ilgis
	Ne mažiau kaip 5 000 mm., kad būtų užtikrintas saugus salono išdėstymas ir  neįgaliojo vežimėlio vieta.
	

	3.2.
	Automobilio keleivių salono laisvasis aukštis nuo galutinai įrengtų grindų iki lubų
	Ne mažiau kaip 1700 mm, kad keleivių salone būtų užtikrintas saugus ir ergonomiškas darbuotojo judėjimas aptarnaujant keleivius, įskaitant pagalbą įsitaisant, saugos diržų užsegimą, neįgaliojo vežimėlio ir jame esančio asmens tvirtinimą bei kitas su keleivių aptarnavimu susijusias funkcijas.
	

	3.3.
	Bendroji masė
	Bendroji masė – ne daugiau kaip 3 500 kg., transporto priemonę leidžiama vairuoti B  kategorijos vairuotojo pažymėjimą turinčio asmens.
	

	3.4.
	Sėdimų vietų skaičius

	3.4.1. Įprastoje konfigūracijoje – 9 (devyni)  asmenys, įskaitant vairuotojo vietą.
3.4.2. Vežimėlio transportavimo konfigūracijoje – ne mažiau kaip 7 sėdimosios vietos, įskaitant vairuotojo vietą, ir papildomai 1 vieta asmeniui neįgaliojo vežimėlyje. Priekyje vairuotojo ir vieno keleivio vietos, keleivių skyriuje  ne mažiau kaip 5 keleiviai sėdynėse ir ne mažiau kaip 1 vieta asmeniui neįgaliojo vežimėlyje.
	

	3.5.
	Pritaikymas asmenims su judėjimo negalia
	Automobilyje turi būti įrengta 1 neįgaliojo su vežimėliu vieta su reikalavimus atitinkančiais saugos diržais ir jų fiksavimo vietomis vežimėlio ir asmens vežimėlyje fiksavimui.
	

	
	
	Neįgaliojo su vežimėliu vieta turi būti įrengta taip, kad būtų galima lengvai (be specializuotų dirbtuvių) išimti greito fiksavimo funkciją turinčią  sėdynę (sėdynes) ir  suformuoti vietą neįgaliojo vežimėliui.
	

	
	
	Neįgaliojo vežimėlio tvirtinimo įranga turi atitikti ISO 10542-1 arba lygiaverčio standarto reikalavimus.
	

	3.6.
	Iš tiekėjo nereikalaujama automobilyje įrengti rampos, keltuvo ar specialių rampos tvirtinimo elementų. Panduso ar rampos tiekimas nėra šio pirkimo objekto dalis.
	Perkančioji organizacija turi mobilią (nešiojamą) aliumininę rampą, skirtą neįgaliojo vežimėlio įvažiavimui į transporto priemonę. Rampa nėra stacionariai tvirtinama prie automobilio ir prireikus atnešama bei pastatoma prie transporto priemonės.
	

	4. VARIKLIS

	4.1.
	Kuro tipas
	Leidžiama siūlyti dyzelinu, benzinu ar kitu lygiaverčiu degalų tipu varomą transporto priemonę, jeigu ji atitinka visus šioje techninėje specifikacijoje nustatytus techninius, funkcinius, aplinkosauginius ir eksploatacinius reikalavimus.
	

	4.2.
	Vidutinės kuro sąnaudos pagal WLTP
	Siūlomos transporto priemonės oficialios kombinuoto ciklo vidutinės degalų sąnaudos pagal WLTP metodiką turi būti ne didesnės kaip 10,9 l/100 km.
	

	4.3.
	Išmetamųjų teršalų standartas.
	Siūloma transporto priemonė turi atitikti jos kategorijai ir pirmosios registracijos metu taikomus Europos Sąjungos išmetamųjų teršalų reikalavimus, tačiau jos išmetamųjų teršalų standartas turi būti ne žemesnis kaip „Euro 6“.
	

	5. SAUGUMAS

	5.1.
	Oro pagalvės vairuotojui ir keleiviui
	Ne mažiau kaip vairuotojo ir priekinio keleivio oro pagalvės.
	

	5.2.
	Stabdžių antiblokavimo sistema (ABS), elektroninė stabilumo programa (ESP arba lygiavertė)
	Turi būti
	

	5.3.
	Apsaugos nuo vagystės sistemos: gamyklinis arba lygiavertis sertifikuotas imobilizatorius ir centrinis užraktas su nuotoliniu valdymu.
	Turi būti  
	

	5.4.
	Saugos diržai
	Vairuotojo ir visoms keleivių vietoms, taip pat vežimėlio keleivio apsaugos sistema, atitinkanti ISO 10542-1 arba lygiavertį standartą
	

	6. ĮRANGA

	6.1.
	Pavarų dėžė
	Automatinė, nes automobilį vairuos ir asmenys, turintys teisę vairuoti tik automobilius su automatine pavarų dėže.
	

	6.2.
	Parkavimo sistema gale ir galinio vaizdo kamera; įranga gali būti gamyklinė arba sertifikuotai / profesionaliai sumontuota iki perdavimo
	Turi būti, kad būtų užtikrintas automobiliu besinaudojančių darbuotojų, turinčių mažą vairavimo patirtį, saugumas
	

	6.3.
	Elektra valdomi priekiniai langai.
	Turi būti
	

	6.4.
	Elektra valdomi ir šildomi šoniniai veidrodėliai
	Turi būti
	

	6.5.
	Garso sistema su garsiakalbiais, „Bluetooth“ ryšiu ir integruota arba lygiaverte laisvų rankų telefono funkcija. Įranga gali būti gamyklinė arba profesionaliai sumontuota iki automobilio perdavimo.
	Turi būti
	

	6.6.
	Kondicionavimo/klimato kontrolės sistema vairuotojo zonai ir keleivių salonui.
	Automobilyje turi būti atskira vairuotojo zonos ir keleivių salono šildymo bei kondicionavimo sistema. 
	

	6.7.
	Automobilis privalo būti sukomplektuotas, kad jį būtų galima be papildomų priemonių eksploatuoti Lietuvos Respublikoje (kartu su automobiliu turėtų būti pateikiamas teisės aktais nustatytus reikalavimus atitinkantis gesintuvas, pirmos pagalbos rinkinys, avarinio sustojimo ženklas, liemenė su šviesą atspindinčiais elementais, kiti teisės aktais nustatyti prietaisai, įrenginiai ir priemonės)
	Turi būti
	

	7. AUTOMOBILIO TECHNINIS APTARNAVIMAS IR GARANTIJA

	7.1.
	Gamyklinė garantija automobiliui
	Automobiliui turi būti suteikta garantija  ne trumpesnė kaip 24 mėnesiai, taikant ne mažesnę kaip 100 000 km ridos ribą nuo perdavimo -priėmimo akto pasirašymo dienos.
	

	7.2.
	Automobilio registracija pirkėjo vardu AB „Regitra“
	Turi būti perdavimo metu 
	



* Tiekėjas privalo nurodyti konkrečius siūlomos transporto priemonės rodiklius. Kai reikalavimas išreiškiamas skaitine reikšme, vien įrašo „atitinka“ nepakanka. Atitiktis pagrindžiama gamintojo techniniais dokumentais, transporto priemonės atitikties liudijimu, techniniu brėžiniu, sertifikatais arba kitais lygiaverčiais dokumentais. Galutiniai matmenys ir rodikliai turi būti nurodomi įvertinus visus automobilio pritaikymo darbus.

